
ইউআইইউতে শেষ হল তৃতীয় টেকসই উন্নয়ন বিষয়ক আন্তর্জাতিক সম্মেলন


[bookmark: _GoBack]টেকসই উন্নয়নের লক্ষ্য অর্জনে চ্যালেঞ্জ, বৈশি^ক জলবায়ু ঝুঁকি মোকাবেলা, নিরাপদ পানি ও ২১০০ সালের মধ্যে ডেল্টা প্লান বা বদ্বীপ পরিকল্পনা বাস্তবায়নে করণীয়সহ ৯২টি গবেষণা পেপার উপস্থাপনের মধ্য দিয়ে শেষ হয়েছে দুদিন ব্যাপী তৃতীয় টেসকই উন্নয়ন বিষয়ক আন্তর্জাতিক সেমিনার। 

বুধবার রাজধানীর ইউনাইটেড ইন্টারন্যাশনাল ইউনিভার্সিটিতে সম্মেলনের সমাপনী অনুষ্ঠানে বক্তব্য রাখেন নেদ্যারল্যান্ডের রাষ্ট্রদূত হ্যারি ভারওয়েজি।  তিনি বলেন, নেদারল্যাল্ড সরকার বাংলাদেশের ডেল্টা প্লান বাস্তবায়নে সহযোগীতা অব্যাহত রাখবে। টেকসই উন্নয়ন লক্ষ্যমাত্রা বাস্তবায়নে আঞ্চলিক, জাতীয় এবং বৈশি^কভাবে কার্যকরী বিজ্ঞানসম্মত পলিসি দরকার বল্ওে জানান তিনি।  অনুষ্ঠানে বক্তারা বন্যা, নদীভাঙন রোধ, পরিবেশ সুরক্ষা, কর্মসংস্থান ও দারিদ্র দূরীকরণে কৌশল নির্ধারণের তাগিদ দেন। এ ছাড়া অর্থনৈতিক ও অবকাঠামো উন্নয়নের পাশাপাশি দীর্ঘমেয়াদি গবেষণায়ও গুরুত্ব দেয়ার পরামর্শ বিশেষজ্ঞদের।

ইউনাইটেড ইন্টারন্যাশনাল ইউনিভার্সিটির উপাচার্য অধ্যাপক ড. চৌধুরী মোফিজুর রহমানের সভাপতিত্বে অনুষ্ঠানে বক্তব্য রাখেন নেদারল্যান্ডের রাষ্ট্রদূত হ্যারি ভারওয়েজি, ইন্ডিপেনডেনন্ট ইউনিভার্সিটির আইসিসিসিএডির পরিচালক ড. সালিমুল হক ও আইডিএসএসের পরিচালক অধ্যাপক ড. হামিদুল হক।

